Diari Oficial de la Generalitat Valenciana


Sumari del DOGV 4184, del 06-02-2002 (2002/669)

Informació pública de la convocatòria per a proveir en propietat 20 places d'agent de la policia local, vacants en la plantilla de funcionaris d'aquest Ajuntament, enquadrades en el grup C, corresponent a l'escala bàsica, categoria agent, escala de l'administració especial, subescala serveis especials, classe comeses especials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/669


Data del document
:   18-12-2001

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * concurs administratiu
    * policia
    * administració local

Informació pública de la convocatòria per a proveir en propietat 20 places d'agent de la policia local, vacants en la plantilla de funcionaris d'aquest Ajuntament, enquadrades en el grup C, corresponent a l'escala bàsica, categoria agent, escala de l'administració especial, subescala serveis especials, classe comeses especials. [2002/A669]
  
La Comissió de Govern, en la sessió duta a terme el dia 26 d'octubre de 2001, adoptà entre d'altres, l'acord de convocar, per a proveir en propietat 20 places d'agent de la policia local, de conformitat amb l'oferta d'ocupació pública per a 1997, 1998, 1999, 2000 i 2001 d'aquest Ajuntament.
  
Nombre de places: 20.
  
Mitjançant concurs oposició, d'una sola vegada 14 places d'agent de la policia local, d'acord amb l'establit en la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
Mitjançant concurs oposició, dues places d'agent de la policia local, per torn de mobilitat.
  
Mitjançant oposició, quatre places d'agent de la policia local, per torn lliure.
  
Les places que queden vacants per consolidació d'ocupació temporal incrementaran el torn de mobilitat i lliure d'acord amb l'establit en l'annex I del Decret 88/2001, de 24 d'abril, del Govern Valencià.
  
Forma de selecció:
  
Mitjançant concurs oposició d'una sola vegada per a les places de consolidació d'ocupació temporal.
  
Mitjançant concurs oposició per a les places de mobilitat.
  
Mitjançant concurs per a les places per torn lliure.
  
Bases: regiran les aprovades per la Comissió de Govern en la sessió duta a terme el dia 26 d'octubre de 2001, i publicades íntegres en el Butlletí Oficial de la Província número 132, de data 3 de novembre de 2001.
  
Drets d'examen: 30,05 euros (5.000 pessetes), (compte denominació: oposicions i concursos Ajuntament de Castelló de la Plana, entitat Bancaixa, número 2077 0580 42 1495648752).
  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra C, segons l'establit en la Resolució de 27 d'abril de 2001, de la Conselleria de Justícia i Administracions Públiques i continuarà per ordre alfabètic.
  
Participants: els qui desitgen participar en les corresponents proves selectives, ho hauran de sol·licitar mitjançant el model general d'instància, dirigida a l'alcalde en la Secretaria d'aquest Ajuntament (Registre General), i hauran d'adjuntar el resguard justificatiu d'haver pagat els drets d'examen i el certificat mèdic oficial en què conste expressament la seua capacitat per a concórrer a les proves físiques. Si el pagament s'efectuà mitjançant gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits, referits sempre a la data d'expiració del termini indicat per a presentar instàncies, i hauran de fer constar expressament el torn pel qual accedeixen.
  
Termini: el termini per a presentar sol·licituds serà de 20 dies naturals comptats a partir de l'endemà de la publicació d'aquest anunci al Boletín Oficial del Estado.
  
Els successius anuncis es publicaran al Butlletí Oficial de la Província de Castelló, i al tauler d'anuncis d'aquest Ajuntament d'acord amb la legislació aplicable.